stanford-oval/wikipedia huggingface dataset:
พ.ศ. 2412
เหตุการณ์ > เมษายน - มิถุนายน

1 พฤษภาคม - วันก่อตั้งมหาวิทยาลัยเกียวโต
5 พฤษภาคม - พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้ชาวอังกฤษ 2 นาย เริ่มการโทรเลขขึ้นในราชอาณาจักร แต่ยังไม่สำเร็จ
10 พฤษภาคม - ระบบทางรถไฟข้ามทวีปสายแรกของทวีปอเมริกาเหนือ เสร็จสมบูรณ์
1 มิถุนายน - โทมัส เอดิสัน ได้รับสิทธิบัตรเครื่องลงคะแนนเสียงแบบอิเล็กทรอนิกส์
เหตุการณ์ > กรกฎาคม - กันยายน

7 สิงหาคม - สุริยุปราคาเต็มดวง (ตะวันออกเฉียงเหนือของทวีปเอเชียและทวีปอเมริกาเหนือ)
23 กรกฎาคม - จันทรุปราคาบางส่วน (มองเห็นได้ในสยาม)
เหตุการณ์ > ตุลาคม - ธันวาคม

4 พฤศจิกายน - วารสารเนเจอร์ซึ่งเป็นวารสารทางวิทยาศาสตร์ที่เก่าแก่และได้รับความเชื่อถือมากที่สุดฉบับหนึ่ง ออกวางจำหน่ายฉบับแรก
17 พฤศจิกายน - คลองสุเอซ ซึ่งเป็นเส้นทางเดินเรือเชื่อมระหว่างทะเลแดงกับทะเลเมดิเตอร์เรเนียน เปิดใช้เป็นวันแรก
เหตุการณ์ > ไม่ทราบวัน

พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้สร้างวัดราชบพิธสถิตมหาสีมารามราชวรวิหาร เป็นวัดประจำรัชกาล
มีการค้นพบดีเอ็นเอเป็นครั้งแรก แต่ยังไม่ทราบถึงการถ่ายทอดทางพันธุกรรม
วันเกิด

10 มกราคม - เกรกอรี เยฟิโมวิช รัสปูติน นักบวชผู้มีพลังจิตชาวรัสเซีย (ถึงแก่กรรม 16 ธันวาคม พ.ศ. 2459)
มีนาคม - พระเทพสิทธินายก (เลียบ ปญญฺสิริ)
14 มีนาคม - อัลเจอร์นอน แบล็กวูด นักเขียนชาวอังกฤษ (ถึงแก่กรรม 10 ธันวาคม พ.ศ. 2494)
12 สิงหาคม - พระครูกรุณาวิหารี (เผือก ปัญญาธโร) (มรณภาพ 27 มีนาคม พ.ศ. 2501)
2 ตุลาคม - มหาตมะ คานธี ผู้นำชาวอินเดีย (ถึงแก่กรรม 30 มกราคม พ.ศ. 2491)
11 พฤศจิกายน - พระเจ้าวิตโตรีโอ เอมานูเอเลที่ 3 แห่งอิตาลี (สวรรคต 28 ธันวาคม พ.ศ. 2490)
26 พฤศจิกายน - ม็อดแห่งเวลส์ สมเด็จพระราชินีแห่งนอร์เวย์ (สวรรคต 20 พฤศจิกายน พ.ศ. 2481)
31 ธันวาคม - อองรี มาตีส จิตรกรชาวฝรั่งเศส (ถึงแก่กรรม 3 พฤศจิกายน พ.ศ. 2497)
หลวงพ่อเชย วัดเสถียรวัฒนดิษฐ์ (ท่าควาย)  สิงห์บุรี
เมย์เดย์ (สารคดี)

| เมย์เดย์ |
| --- | --- |

เป็นที่รู้จักกันในชื่อ:   แอร์แครชอินเวสติเกชัน  แอร์อีเมอร์เจนซี (แนท จีโอ, สหรัฐ)   แอร์ดีแซสเตอร์ (สมิธโซเนียนแชนแนล, สหรัฐ)   เมย์เดย์: แอร์ดีแซสเตอร์  (เดอะเวเธอร์แชนแนล, สหรัฐ) 
ประเภท:   สารคดี  ละครกึ่งสารคดี 
สร้างโดย: André Barro
บรรยายโดย:   สตีเฟน โบเกิร์ต  สำหรับแคนาดาและสหรัฐ  บิล แรตเนอร์   สำหรับสหรัฐ (สมิธโซเนียนแชนแนล)  โจนาธาน อริส  สำหรับออสเตรเลีย, เอเชีย, และยุโรป  เดวิด แบมเบอร์  สำหรับสหราชอาณาจักร (แชนแนลไฟว์)  ไมเคิล ไดเนอร์ฟิลด์  สำหรับสหรัฐ (เดอะเวเธอร์แชนแนล) 
ประเทศแหล่งกำเนิด: แคนาดา
ภาษาต้นฉบับ: อังกฤษ
จำนวนฤดูกาล: 25
จำนวนตอน: 270 (รายชื่อตอน)
การผลิต
ความยาวตอน: 45 นาที
บริษัทผู้ผลิต: ซีนีฟลิกซ์โปรดักชัน
ออกอากาศ
เครือข่าย: ดิสคัฟเวอรีแชนแนล แคนาดา
ออกอากาศ: 3 กันยายน ค.ศ. 2003 (2003-09-03) – ปัจจุบัน
เมย์เดย์ หรือ แอร์แครชอินเวสติเกชั่น เป็นรายการโทรทัศน์เชิงสารคดีของแคนาดาเกี่ยวกับเหตุการณ์อุบัติเหตุและอุบัติการณ์ทางการบิน เมย์เดย์ใช้ภาพจำลองที่สร้างจากคอมพิวเตอร์เพื่อสร้างลำดับเหตุการณ์ที่นำไปสู่ภัยพิบัติแต่ละครั้ง นอกจากนี้ ยังมีการสัมภาษณ์ผู้รอดชีวิต ผู้เชี่ยวชาญด้านการบิน นักบินที่เกษียณแล้ว และผู้ตรวจสอบเหตุขัดข้อง เพื่ออธิบายว่าเหตุฉุกเฉินเกิดขึ้นได้อย่างไร มีการสอบสวนอย่างไร และป้องกันได้อย่างไร
ซินีฟลิกซ์เริ่มการผลิตรายการเมื่อวันที่ 13 สิงหาคม ค.ศ. 2002 ด้วยงบประมาณ 2.5 ล้านดอลลาร์สหรัฐ ในแคนาดาเอง รายการนี้ออกอากาศครั้งแรกทาง ดิสคอฟเวอร์รีแชนแนล แคนาดา เมื่อวันที่ 3 กันยายน ค.ศ. 2003 ซินีฟลิกซ์ได้ทำสัญญากับฟรานซ์ 5, ดิสคอฟเวอร์รีแชนแนล, คานัล ดี, TVNZ, เซเว่นเน็ตเวิร์ก, ฮอแลนด์มีเดียกรุ๊ป และ เนชั่นแนล จีโอกราฟิก แชนแนล เพื่อฉายเมย์เดย์ใน 144 ประเทศและ 26 ภาษา สารคดีชุดนี้ได้รับการตอบรับอย่างดีจากนักวิจารณ์และได้รับการเสนอชื่อเข้าชิงรางวัลมากมาย
การถ่ายทำและออกอากาศ

ซีนีฟลิกซ์เริ่มถ่ายทำเมย์เดย์ในวันที่ 13 สิงหาคม ค.ศ. 2002 ด้วยงบประมาณ 2.5 ล้านดอลลาร์แคนาดา หลังจากที่แชนแนลไฟว์รับหน้าที่สร้างซีรีส์หกตอนความยาวหนึ่งชั่วโมง ในขั้นตอนการลดต้นทุน การถ่ายทำส่วนมากจะทำในที่สำนักงานของซีนีฟลิกซ์ในเมืองโทรอนโต รัฐออนแทรีโอ ประเทศแคนาดา ในระหว่างการถ่ายทำ ซีนีฟลิกซ์ได้ขายรายการให้กับฟรานซ์ 5, ดิสคอฟเวอร์รีแชนแนล และ คานัล ดี เมื่อวันที่ 2 มิถุนายน ค.ศ. 2003 ซีนีฟลิกซ์ยังขายรายการให้กับ TVNZ, เซเว่นเน็ตเวิร์ก, ฮอแลนด์มีเดียกรุ๊ป ต่อมาในปีนั้นในวันที่ 10 ตุลาคม หนึ่งเดือนก่อนการออกอากาศฤดูกาลแรก ซีนีฟลิกซ์ประกาศว่าได้บรรลุข้อตกลงระหว่างประเทศที่สำคัญกับ เนชั่นแนล จีโอกราฟิก แชนแนล เพื่อออกอากาศเมย์เดย์ใน 144 ประเทศและ 26 ภาษา
ในปี 2011 สมิธโซเนียนเน็ตเวิร์กได้ออกอากาศฤดูกาลที่ 5 โดยใช้ชื่อเป็น แอร์ดีแซสเตอร์ ทำให้เป็นครั้งแรกในสหรัฐอเมริกาที่ เมย์เดย์ออกอากาศในช่องอื่นที่ไม่ใช่เนชั่นแนลจีโอกราฟิก ในวันที่ 25 มกราคม ค.ศ. 2012 ซีนีฟลิกซ์ ไรตส์ได้ประกาศว่าจะมีการจำหน่ายฤดูกาลที่ 8, 9 และ 11 (23 ตอน) ให้กับสมิธโซเนียนเน็ตเวิร์ก เมื่อวันที่ 28 มีนาคม ค.ศ.2014 ซีนีฟลิกซ์ ไรตส์ได้ประกาศข้อตกลงกับสมิธโซเนียนเน็ตเวิร์กเพื่อออกอากาศฤดูกาลที่ 3, 4 และ 13 (34 ตอน)
ในปี 2020 เดอะเวเธอร์แชนแนลในสหรัฐเริ่มออกอากาศซีรีส์หลายตอนภายใต้ชื่อเมย์เดย์: แอร์ดีแซสเตอร์
ตั้งแต่ปี 2021 ช่องยูทูปของ วอนเดอร์ และ ออนเดอะมูฟ ได้อัปโหลดเก้าฤดูกาลแรกของเมย์เดย์ และตอนพิเศษ "ความผิดพลาดของศตวรรษ" ("Crash of the Century") พร้อมตอนต่างๆ แบบเต็มที่มีให้บริการในทุกประเทศ ยกเว้นสหราชอาณาจักร ซึ่งมีการปิดกั้นทางภูมิศาสตร์
ในสหรัฐ ฤดูกาลที่ 10 และ 12 ของรายการได้มีการสตรีมออนไลน์บนบริการสตรีมของ Tubi และ Freevee ที่สนับสนุนโดยผู้ลงโฆษณาฟรี ภายใต้ชื่อ เมย์เดย์: แอร์ดีแซสเตอร์ ในขณะที่ฤดูกาลแรกของรายการเปิดให้สตรีมออนไลน์บนแอมะซอนไพร์มด้วย วิดีโอ
ตอน

บทความหลัก: รายชื่อตอนเมย์เดย์
ณ วันที่ 12 มกราคม ค.ศ. 2025 เมย์เดย์ได้มีการออกอากาศทั้งหมด 276 ตอน ไม่รวมฤดูกาลที่ 25 ซึ่งรวมถึงตอนพิเศษของซายเอนซ์ออฟดีแซสเตอร์ 5 ตอน, แครชซีนอินเวสติเกชัน 3 ตอน ซึ่งไม่ได้ตรวจสอบการตกของเครื่องบิน และซีรีส์ย่อย เดอะแอคซิเดนไฟล์ ซึ่งออกอากาศ 6 ฤดูกาล
รางวัล

โดยรวมแล้ว สารคดีเมย์เดย์นี้ได้รับการเสนอชื่อเข้าชิงเก้ารางวัล ซึ่งสามารถคว้าสองรางวัล โดยทั้งหมดอยู่ในสาขาการตัดต่อภาพยนตร์
| รางวัล | ปี | สาขา | ผู้ได้รับการเสนอชื่อ | ผล |
| --- | --- | --- | --- | --- |
| รางวัลสมาคมนักถ่ายภาพยนตร์แห่งแคนาดา | 2004 | การกำกับภาพสารคดียอดเยี่ยม | "Flying Blind" | เสนอชื่อเข้าชิง |
| รางวัลสมาคมนักถ่ายภาพยนตร์แห่งแคนาดา | 2008 | การกำกับภาพสารคดียอดเยี่ยม | "Final Approach" | เสนอชื่อเข้าชิง |
| รางวัลสมาคมนักถ่ายภาพยนตร์แห่งแคนาดา | 2008 | การกำกับภาพสารคดียอดเยี่ยม | "Gimli Glider" | เสนอชื่อเข้าชิง |
| รางวัลสมาคมนักถ่ายภาพยนตร์แห่งแคนาดา | 2009 | การกำกับภาพสารคดียอดเยี่ยม | "Air India: Explosive Evidence" | เสนอชื่อเข้าชิง |
| รางวัลสมาคมนักถ่ายภาพยนตร์แห่งแคนาดา | 2009 | การกำกับภาพสารคดียอดเยี่ยม | "Fatal Distraction" | เสนอชื่อเข้าชิง |
| เจมีไนน์อวาร์ด | 2009 | ภาพยนตร์ชุดเรื่องทั่วไปที่ดีที่สุด | เมย์เดย์: ฤดูกาล 5 | เสนอชื่อเข้าชิง |
| เจมีไนน์อวาร์ด | 2010 | การตัดต่อภาพสารคดียอดเยี่ยม | "Lockerbie Disaster" | ได้รับรางวัล |
| แคนาเดียนสกรีนอวาร์ด | 2014 | เสียงประกอบสารคดียอดเยี่ยม | "Focused on Failure" | เสนอชื่อเข้าชิง |
| แคนาเดียนสกรีนอวาร์ด | 2015 | การตัดต่อภาพสารคดียอดเยี่ยม | "Into the Eye of the Storm" | ได้รับรางวัล |
| แคนาเดียนสกรีนอวาร์ด | 2017 | การเขียนที่ดีที่สุดในสารคดีชุด | "Fatal Delivery" | เสนอชื่อเข้าชิง |
| แคนาเดียนสกรีนอวาร์ด | 2018 | สารคดียอดเยี่ยม | เมย์เดย์ | ได้รับรางวัล |
| แคนาเดียนสกรีนอวาร์ด | 2018 | การตัดต่อภาพสารคดียอดเยี่ยม | "Explosive Proof" | เสนอชื่อเข้าชิง |
มิตสึมาซะ โยไน

| มิตสึมาซะ โยไน |
| --- | --- |
米内 光政


นายกรัฐมนตรีญี่ปุ่น
ดำรงตำแหน่ง 16 มกราคม พ.ศ. 2483 – 22 กรกฎาคม พ.ศ. 2483
กษัตริย์: จักรพรรดิโชวะ
ก่อนหน้า: โนบูยูกิ อาเบะ
ถัดไป: ฟูมิมาโระ โคโนเอะ
รัฐมนตรีว่าการกระทรวงทหารเรือ จักรวรรดิญี่ปุ่น
ดำรงตำแหน่ง 2 กุมภาพันธ์ พ.ศ. 2480 – 30 สิงหาคม พ.ศ. 2482
นายกรัฐมนตรี:   เซ็งจูโร ฮายาชิ  ฟูมิมาโระ โคโนเอะ  ฮิรานูมะ คิอิจิโร 
ก่อนหน้า: โอซามิ นางาโนะ
ถัดไป: โยชิดะ เซ็งโงะ
ดำรงตำแหน่ง 22 กรกฎาคม พ.ศ. 2487 – 1 ธันวาคม พ.ศ. 2488
นายกรัฐมนตรี:   คูนิอากิ โคอิโซะ  คันตาโร ซูซูกิ  เจ้าชายนารูฮิโกะ เจ้าฮิงาชิกูนิ  คิจูโร ชิเดฮาระ 
ก่อนหน้า: นาโอกูนิ โนมูระ
ถัดไป: ไม่มี (ยกเลิกตำแหน่ง)
 
ข้อมูลส่วนบุคคล
เกิด: 2 มีนาคม พ.ศ. 2423 โมริโอกะ ประเทศญี่ปุ่น
เสียชีวิต: 20 เมษายน พ.ศ. 2491 (68 ปี)
ที่ไว้ศพ: โมริโอกะ ประเทศญี่ปุ่น
พรรคการเมือง: อิสระ
ลายมือชื่อ: 
ยศที่ได้รับการแต่งตั้ง
รับใช้:  ญี่ปุ่น
สังกัด:  กองทัพเรือจักรวรรดิญี่ปุ่น
ประจำการ: 2444–2488
ยศ:  พลเรือเอก
บังคับบัญชา: Kasuga,  Iwate,  Fusō, Mutsu,  First Expeditionary Fleet, IJN 3rd Fleet,  Combined Fleet, IJN 1st Fleet

พลเรือเอก มิตสึมาซะ โยไน (ญี่ปุ่น: 米内 光政; โรมาจิ: Yonai Mitsumasa; 2 มีนาคม 2423-20 เมษายน 2491) พลเรือเอก แห่ง กองทัพเรือจักรวรรดิญี่ปุ่น รัฐมนตรีว่าการกระทรวงทหารเรือ และดำรงตำแหน่งนายกรัฐมนตรีในปี พ.ศ. 2483 (ค.ศ. 1940)
โยไนเกิดที่ โมริโอกะ ใน จังหวัดอิวาเตะ เป็นบุตรชายคนโตของอดีต ซามูไร ข้ารับใช้ของ ตระกูลนันบะ แห่ง แคว้นศักดินาโมริโอกะ เขาจบการศึกษาจาก โรงเรียนนายเรือแห่งจักรวรรดิญี่ปุ่น รุ่น 29 เมื่อปี พ.ศ. 2444 (ค.ศ. 1901) ในอันดับที่ 68 จากนักเรียนนายเรือทั้งหมด 125 คน หลังจากเป็นนักเรียนทำการนายเรือเขาได้รับมอบหมายให้เป็น นายธง เมื่อเดือนมกราคม พ.ศ. 2446 (ค.ศ. 1903)
บันทึก

↑  http://www.jacar.go.jp/DAS/meta/image_C06091304400?IS_KIND=SimpleSummary&IS_STYLE=default&IS_TAG_S35=InfoFolder&IS_KEY_A1=%E5%B8%AD%E6%AC%A1&IS_LGC_S35=AND&IS_LGC_S7=AND&IS_TAG_A1=InfoD&IS_LGC_S6=AND&IS_KEY_S1=%E6%B5%B7%E8%BB%8D%E5%85%B5%E5%AD%A6%E6%A0%A1&IS_TAG_S7=cat_type&IS_TAG_S1=InfoD&IS_TAG_S6=data_type&IS_LGC_A1=AND&
เกรียงไกร อัตตะนันทน์

| จอมพลเกรียงไกร อัตตะนันทน์ม> ป.ช., ม.ว.ม., ท.จ. |
| --- | --- |


แม่ทัพภาคที่ 1
ดำรงตำแหน่ง 1 ตุลาคม พ.ศ. 2512 – 28 สิงหาคม พ.ศ. 2515
ก่อนหน้า: พลตรี อ่อง โพธิกนิษฐ
ถัดไป: พลตรี ประเสริฐ ธรรมศิริ
 
ข้อมูลส่วนบุคคล
เกิด: 9 กุมภาพันธ์ พ.ศ. 2456 จังหวัดธนบุรี ประเทศสยาม
เสียชีวิต: 28 สิงหาคม พ.ศ. 2515 (59 ปี) จังหวัดราชบุรี ประเทศไทย
คู่สมรส: คุณหญิงกานดา อัตตะนันทน์
บุตร: 4 คน
ยศที่ได้รับการแต่งตั้ง
รับใช้:  ไทย
สังกัด: กองทัพบกไทย
ประจำการ: พ.ศ. 2477 - 2515
ยศ:  จอมพล
บังคับบัญชา: กองทัพภาคที่ 1
ผ่านศึก: สงครามเกาหลี

จอมพล เกรียงไกร อัตตะนันทน์ อดีตผู้บังคับกองพันทหารอาสาสมัครของไทยชุดแรกในสงครามเกาหลี เคยดำรงตำแหน่งแม่ทัพภาคที่ 1 ท่านเป็นนายทหารที่ได้รับพระราชทานยศจอมพลเป็นคนรองสุดท้ายของกองทัพไทย เป็นบิดาของพลเอก สมทัต อัตตะนันทน์ อดีตผู้บัญชาการทหารสูงสุดและผู้บัญชาการทหารบก
ประวัติ > ชีวิตส่วนตัว

จอมพล เกรียงไกร อัตตะนันทน์ เดิมชื่อ บุญสม อัตตะนันทน์ เกิดเมื่อวันที่ 9 กุมภาพันธ์ พ.ศ. 2456 ที่จังหวัดธนบุรี เป็นบุตรของ ร.อ. ขุนรุตรณไกร (แฮนน์ อัตตะนันทน์) ร.น. และนางเหม อัตตะนันทน์
ตำแหน่งราชการครั้งสุดท้ายของจอมพล เกรียงไกร คือ แม่ทัพภาคที่ 1 ซึ่งได้รับพระบรมราชโองการโปรดเกล้าฯ ให้เป็นแม่ทัพภาคที่ 1 เมื่อ วันที่ 1 ตุลาคม พ.ศ. 2512 (ขณะนั้นมียศเป็นพลโท) และได้รับหน้าที่เป็น ผู้อำนวยการป้องการการกระทำอันเป็นคอมมิวนิสต์เขต 1 อีกตำแหน่งหนึ่ง เนื่องจากสถานการณ์การต่อสู้ระหว่างฝ่ายรัฐบาลกับฝ่ายพรรคคอมมิวนิสต์แห่งประเทศไทยในขณะนั้นเป็นไปอย่างรุนแรง
ประวัติ > การศึกษา

จอมพล เกรียงไกร อัตตะนันทน์ จบการศึกษาชั้นมัธยมจากโรงเรียนมัธยมบ้านสมเด็จเจ้าพระยา ต่อมาได้เข้าศึกษาต่อที่โรงเรียนนายร้อยทหารบกเมื่อปี พ.ศ. 2474 จนจบการศึกษาใน พ.ศ. 2477 และเริ่มเข้ารับราชการในตำแหน่งประจำกรมทหารราบที่ 7 เมื่อวันที่ 10 กรกฎาคม ปีเดียวกัน
ประวัติ > การทำงาน

ราชการครั้งสำคัญของจอมพล เกรียงไกร คือ ได้เข้าร่วมสงครามเกาหลี ในฐานะผู้บังคับกองพันทหารอาสาสมัครชุดแรกแห่งกรมผสมที่ 21 (ขณะนั้นมียศเป็น "พันโท") ซึ่งกองทัพไทยจัดส่งไปร่วมรบกับสหประชาชาติในสงครามครั้งนี้ เมื่อ พ.ศ. 2493 นับว่าเป็นผู้บังคับกองพันคนแรกของกองกำลังทหารไทย ที่ไปปฏิบัติราชการสงครามนอกประเทศ กองพันนี้ได้รับการยกย่องจากนานาชาติว่า เป็นกองกำลังที่มีความสามารถสูง และทำการรบด้วยความกล้าหาญเด็ดเดี่ยว จนได้รับสมญานามว่า "กองพันพยัคฆ์น้อย"
ตำแหน่งราชการของท่านที่สำคัญอีกตำแหน่งคือ เป็นผู้บังคับการกรมทหารราบที่ 1 มหาดเล็กรักษาพระองค์ ซึ่งเป็นหน่วยกำลังรบที่สำคัญของกรุงเทพมหานคร ในช่วง พ.ศ. 2500 - พ.ศ. 2503
จากการร่วมรบครั้งนี้ จอมพล เกรียงไกรจึงได้รับเหรียญบรอนซ์สตาร์ จากรัฐบาลสหรัฐอเมริกา เป็นเครื่องหมายยืนยันความสามารถและความกล้าหาญของท่าน ภายหลังเมื่อท่านกลับมาที่ประเทศไทยแล้ว จึงได้ดำรงตำแหน่งผู้บังคับกองพันที่ 2 กรมทหารราบที่ 21 (กองพันพยัคฆ์น้อย) และได้เลื่อนขึ้นเป็นผู้บังคับการกรมผสมที่ 21 เมื่อ พ.ศ. 2496 (ปัจจุบันหน่วยนี้คือ กรมทหารราบที่ 21 รักษาพระองค์ ในสมเด็จพระบรมราชชนนีพันปีหลวง)
ตำแหน่งราชการครั้งสุดท้ายของจอมพล เกรียงไกร คือ แม่ทัพภาคที่ 1 ซึ่งได้รับพระบรมราชโองการโปรดเกล้าฯ ให้เป็นแม่ทัพภาคที่ 1 เมื่อ วันที่ 1 ตุลาคม พ.ศ. 2512 (ขณะนั้นมียศเป็นพลโท) และได้รับหน้าที่เป็น ผู้อำนวยการป้องการการกระทำอันเป็นคอมมิวนิสต์เขต 1 อีกตำแหน่งหนึ่ง เนื่องจากสถานการณ์การต่อสู้ระหว่างฝ่ายรัฐบาลกับฝ่ายพรรคคอมมิวนิสต์แห่งประเทศไทยในขณะนั้นเป็นไปอย่างรุนแรง
ครอบครัว

จอมพล เกรียงไกร อัตตะนันทน์ สมรสกับ คุณหญิงกานดา อัตตะนันทน์ มีบุตรธิดารวม 4 คน คือ
พล.อ. สมทัต อัตตะนันทน์ (เดิมชื่อ ชัยวัฒน์)
พล.อ. พิพัฒน์พงษ์ อัตตะนันทน์
นางพูนพันธ์ พันธุ์ยิ้ม สมรสกับ ศาสตราจารย์ ดร.สกล พันธุ์ยิ้ม
พล.ท. ธีรศักดิ์ อัตตะนันทน์
ถึงแก่อนิจกรรม

จอมพล เกรียงไกร อัตตะนันทน์ เสียชีวิตจากอุบัติเหตุเฮลิคอปเตอร์ตกที่จังหวัดราชบุรี ระหว่างการเดินทางไปปฏิบัติราชการ เพื่อวางแผนปราบปรามผู้ก่อการร้ายคอมมิวนิสต์ เมื่อวันที่ 28 สิงหาคม พ.ศ. 2515 พร้อมกันกับคณะนายทหารที่ร่วมเดินทางด้วยกันอีก 12 คน พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานยศจอมพลเป็นกรณีพิเศษ เมื่อวันที่ 6 ตุลาคม พ.ศ. 2515 และยังได้เสด็จพระราชดำเนิน พร้อมด้วยสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในการพระราชทานเพลิงศพ ที่เมรุหลวงหน้าพลับพลาอิศริยาภรณ์ วัดเทพศิรินทราวาส เมื่อวันที่ 11 กันยายน พ.ศ. 2516 อีกด้วย
เกียรติยศ > เครื่องราชอิสริยาภรณ์

จอมพล เกรียงไกร อัตตะนันทน์ ได้รับพระราชทานเครื่องราชอิสริยาภรณ์ของประเทศไทยและเครื่องราชอิสริยาภรณ์ของต่างประเทศต่าง ๆ ดังนี้
เกียรติยศ > เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2515 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2513 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2513 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2515 –  เหรียญชัยสมรภูมิ สงครามมหาเอเชียบูรพา (ช.ส.)
พ.ศ. 2495 –  เหรียญชัยสมรภูมิ การร่วมรบกับสหประชาชาติ ณ ประเทศเกาหลี (ช.ส.)
พ.ศ. 2477 –  เหรียญพิทักษ์รัฐธรรมนูญ (พ.ร.ธ.)
พ.ศ. 2514 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2515 –  เหรียญราชการชายแดน (ช.ด.)
พ.ศ. 2489 –  เหรียญจักรมาลา (ร.จ.ม.)
พ.ศ. 2493 –  เหรียญรัตนาภรณ์ รัชกาลที่ 8 ชั้นที่ 4 (อ.ป.ร.4)
พ.ศ. 2498 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. 2503 –  เหรียญกาชาดสมนาคุณ ชั้นที่ 1 (เหรียญทอง)
เกียรติยศ > เครื่องราชอิสริยาภรณ์ > เหรียญสหประชาชาติ

สหประชาชาติ :
พ.ศ. 2496 –  เหรียญสหประชาชาติเกาหลี
เกียรติยศ > เครื่องราชอิสริยาภรณ์ > ต่างประเทศ

สหรัฐ :
พ.ศ. 2500 –  เหรียญบรอนซ์สตาร์
เกาหลีใต้ :
พ.ศ. 2567 –  เครื่องอิสริยาภรณ์กิตติคุณฝ่ายทหาร ชั้นที่ 3 (ทายาทมารับแทน)
เกียรติยศ > เครื่องราชอิสริยาภรณ์ > รางวัล

พ.ศ. 2559 – รางวัลโล่ห์เกียรติยศวีรบุรุษสงครามคาบสมุทรเกาหลีประจำปี ค.ศ. 2016 (2016 The Korean War Heroes Commemoration Ceremony)
โรงเรียนเทศบาลวัดเกษมจิตตาราม

| โรงเรียนเทศบาลวัดเกษมจิตตาราม (อนุบาลศึกษาพัฒนาการ)> ข้อมูล |
| --- | --- |
ชื่ออื่น: ท.วก.
ประเภท: โรงเรียนเทศบาล สังกัดเทศบาลเมืองอุตรดิตถ์ กรมส่งเสริมการปกครองท้องถิ่น กระทรวงมหาดไทย
สถาปนา: 1 กันยายน พ.ศ. 2476
ผู้อำนวยการ: นายสมหมาย พรมจุ้ย
สี:    แสด-ขาว
คำขวัญ: โยคา เว ชายเต ภูริ ปัญญาย่อมเกิดขึ้นเพราะการฝึกฝน
ต้นไม้: พวงแสด
เว็บไซต์: http://www.twkasame.ob.tc/
โรงเรียนเทศบาลวัดเกษมจิตตาราม (อนุบาลศึกษาพัฒนาการ) เป็นโรงเรียนระดับอนุบาลศึกษา ตั้งอยู่ที่ ตำบลท่าอิฐ อำเภอเมืองอุตรดิตถ์ จังหวัดอุตรดิตถ์ สังกัดเทศบาลเมืองอุตรดิตถ์ เดิมโรงเรียนเทศบาลวัดเกษมจิตตาราม (อนุบาลศึกษาพัฒนาการ) เป็นโรงเรียนระดับประถมศึกษาและระดับก่อนประถมศึกษา (ปฐมวัย) ในปัจจุบัน โรงเรียนได้เปลี่ยนการเปิดการสอนเฉพาะระดับอนุบาลศึกษา ระดับก่อนประถมศึกษา (ปฐมวัย) เมื่อปี พ.ศ. 2553
ประวัติโรงเรียน

โรงเรียนเทศบาลวัดเกษมจิตตาราม    ตั้งขึ้นเมื่อวันที่  1  กันยายน   2476   แต่เดิมอาศัยศาลาวัดเป็นที่เรียน
มีชื่อว่า  “โรงเรียนประชาบาลท่าอิฐ”  หรือเรียกชื่อตามวัดว่า  “โรงเรียนวัดม่อนศัลยพงษาราม”   และเมื่อวัดเปลี่ยนชื่อเป็นวัดเกษมจิตตาราม  โรงเรียนจึงเปลี่ยนชื่อเป็น  “โรงเรียนวัดเกษมจิตตาราม”   ตั้งแต่ พ.ศ. 2482 เป็นต้นมา    ต่อมา พ.ศ. 2496   เจ้าอาวาสวัด   พ่อค้า   ประชาชน    เจ้าหน้าที่อำเภอ   ได้ร่วมมือกันหาเงินสมทบกับงบประมาณก่อสร้างอาคารเรียนเป็นเอกเทศ และได้ย้ายมาเรียน เมื่อวันที่  27 กุมภาพันธ์ พ.ศ. 2498   ซึ่งเป็นอาคารเรียนแบบ  ป. 1 ข.   เพียงหลังเดียว วันที่  1  ตุลาคม พ.ศ. 2520  เทศบาลเมืองอุตรดิตถ์  ได้รับโอนโรงเรียนไปขึ้นตรงต่อเทศบาลเมืองอุตรดิตถ์   กรมการปกครอง  กระทรวงมหาดไทย เปิดสอนตั้งแต่ชั้นอนุบาล 1 ถึงชั้นประถมศึกษาปีที่  6
ปี  พ.ศ. 2525  คณะกรรมการศึกษาและศิษย์เก่า  บริจาคเงินสมทบกับเทศบาล   เพื่อจัดซื้อที่ดิน  จำนวน  2  ไร่  1  งาน  34  ตารางวา  ในราคา  230,000  บาท  และกรมการปกครองได้อนุมัติเงินจำนวน  2,000,000  บาท  ก่อสร้างอาคารเรียนคอนกรีต  2  ชั้น  1  หลัง  จำนวน  8  ห้องเรียน
ปี พ.ศ. 2539  ได้รับงบประมาณก่อสร้างอาคารเรียนคอนกรีต  3  ชั้น จำนวน 12  ห้องเรียน วันที่  1  สิงหาคม  พ.ศ. 2543    ก่อสร้างอาคารอเนกประสงค์  โดยงบประมาณเทศบาลเมืองอุตรดิตถ์  จำนวน  3,000,000  บาท
ปี  พ.ศ. 2544  เทศบาลเมืองอุตรดิตถ์จัดสรรงบประมาณ  จำนวน  400,000  บาท  เพื่อปรับปรุงสนามกีฬาพร้อมอัฒจรรย์ สำหรับชมกีฬาด้ายติดอาคารอเนกประสงค์
ปี พ.ศ. 2545 ได้รับงบประมาณก่อสร้างอาคารศูนย์วิชาชีพโดยต่อเติมจากอาคารอเนกประสงค์  1  ชั้น  จำนวน  2  ห้อง  เป็นเงิน  800,000  บาท -  ได้รับบริจาคเงินจำนวน  200,000  บาท  ในการปรับปรุงและจัดทำห้องศูนย์วิจัยและพัฒนาการศึกษาจากคุณแม่เชื้อ   บัวเลิศ
ปี พ.ศ. 2548  ได้รับงบประมาณต่อเติมโรงรถสำหรับนักเรียนด้านหลังอาคาร 2 จากเทศบาลเมืองอุตรดิตถ์เป็นเงิน 200,000 บาท
ปี พ.ศ. 2549  ได้รับงบประมารจากกรมส่งเสริมการปกครองท้องถิ่น ปรับปรุงพื้นอาคารอเนกประสงค์ชั้นล่าง เป็นพื้นปูกระเบื้อง เป็นเงิน  240,000  บาท  สร้างห้องน้ำห้องส้วมสำหรับนักเรียน  1 หลัง  เป็นเงิน 300,00 บาท เทศบาลจ่ายสมทบอีก  85,000 บาท
ปัจจุบันโรงเรียนเทศบาลวัดเกษมจิตตาราม  มีอาคารเรียน  2  หลัง    อาคารอเนกประสงค์ 1 หลัง  โรงอาหาร  1  หลัง  อาคารพิพิธภัณฑ์พื้นบ้าน  1 หลัง  ห้องน้ำ  2 หลัง
ในวันที่  1 เมษายน  2553  โรงเรียนเทศบาลวัดเกษมจิตตาราม  ได้เปลี่ยนจากโรงเรียนประถมศึกษา  เป็นโรงเรียนอนุบาล  จัดการศึกษาระดับอนุบาล 1 - 3  เปลี่ยนชื่อเป็น  โรงเรียนเทศบาลวัดเกษมจิตตาราม  (อนุบาลศึกษาพัฒนาการ)
สัญลักษณ์ของโรงเรียนเทศบาลวัดเกษมจิตตาราม

ดอกพวงแสด
สัญลักษณ์ของโรงเรียนเทศบาลวัดเกษมจิตตาราม > สีประจำโรงเรียนเทศบาลวัดเกษมจิตตาราม

สีส้ม (สีแสด)- สีขาว
แหล่งข้อมูลอื่น

facebook
เว็บไซต์อย่างเป็นทางการ เก็บถาวร 2022-01-20 ที่ เวย์แบ็กแมชชีน
| ด ค กโรงเรียนในสังกัดเทศบาลเมืองอุตรดิตถ์ |
| --- | --- | --- |
|  โรงเรียนเทศบาลท่าอิฐ  โรงเรียนเทศบาลวัดเกษมจิตตาราม  โรงเรียนเทศบาลวัดคลองโพธิ์  โรงเรียนเทศบาลวัดท้ายตลาด  โรงเรียนเทศบาลวัดไผ่ล้อม  โรงเรียนเทศบาลวัดหนองผา  |  โรงเรียนเทศบาลท่าอิฐ  โรงเรียนเทศบาลวัดเกษมจิตตาราม  โรงเรียนเทศบาลวัดคลองโพธิ์  โรงเรียนเทศบาลวัดท้ายตลาด  โรงเรียนเทศบาลวัดไผ่ล้อม  โรงเรียนเทศบาลวัดหนองผา  |  |
การเลือกตั้งนายกองค์การบริหารส่วนจังหวัดในประเทศไทย พ.ศ. 2556

การเลือกตั้งนายกองค์การบริหารส่วนจังหวัดในประเทศไทย พ.ศ. 2556 เป็นการเลือกตั้งนายกองค์การบริหารส่วนจังหวัด (นายก อบจ.) ทั้งสิ้น 5 จังหวัด โดยเป็นจังหวัดที่นายก อบจ. ครบวาระ 3 จังหวัด ได้แก่ จังหวัดพังงา, จังหวัดมุกดาหาร และจังหวัดสุราษฎร์ธานี ลาออก 2 จังหวัด ได้แก่ จังหวัดสงขลา และจังหวัดสตูล
นายกองค์การบริหารส่วนจังหวัดที่ได้รับเลือกตั้ง

| รูปแบบ | ความหมาย |
| --- | --- |
: ดำรงสมาชิกภาพ
: สิ้นสุดสมาชิกภาพ
: กกต./ศาลอุทธรณ์ สั่งให้มีการเลือกตั้งนายก อบจ.ใหม่

| สี | พรรค |
| --- | --- |
: พรรคประชาธิปัตย์

แยกตามรายภาคตามการแบ่งของราชบัณฑิตยสถาน
| จังหวัด | นาม | สังกัด | สังกัด |  | หมายเหตุ |
| --- | --- | --- | --- | --- | --- |
| พังงา | บำรุง ปิยนามวาณิช |  | ผู้สมัครอิสระ |  |  |
| มุกดาหาร | มลัยรัก ทองผา |  | ผู้สมัครอิสระ |  |  |
| สงขลา | นิพนธ์ บุญญามณี | พรรคประชาธิปัตย์ | พรรคประชาธิปัตย์ |  |  |
| สตูล | สัมฤทธิ์ เลียงประสิทธิ์ | พรรคประชาธิปัตย์ | พรรคประชาธิปัตย์ |  |  |
| สุราษฎร์ธานี | ทนงศักดิ์ ทวีทอง | พรรคประชาธิปัตย์ | พรรคประชาธิปัตย์ |  |  |
การเลือกตั้ง

เรียงลำดับตามวันที่จัดการเลือกตั้ง
12 พฤษภาคม - พังงา
30 มิถุนายน - สตูล
4 สิงหาคม - สงขลา
15 กันยายน - สุราษฎร์ธานี
29 กันยายน - มุกดาหาร
การเลือกตั้ง > พังงา

จัดขึ้นในวันที่ 12 พฤษภาคม พ.ศ. 2556 เป็นการเลือกตั้งนายกองค์การบริหารส่วนจังหวัดพังงา สืบเนื่องจาก ฉกาจ พัฒนกิจวิบูลย์ นายกองค์การบริหารส่วนจังหวัดพังงาได้ดำรงตำแหน่งจนครบวาระเมื่อวันที่ 28 มีนาคม พ.ศ. 2556 โดยมีผู้สมัครทั้งหมดดังนี้
หมายเลข 1 ฉกาจ พัฒนกิจวิบูลย์ อดีตนายกองค์การบริหารส่วนจังหวัดพังงา
หมายเลข 2 บำรุง ปิยนามวาณิช อดีตนายกองค์การบริหารส่วนจังหวัดพังงา
| ผลการเลือกตั้งนายกองค์การบริหารส่วนจังหวัดพังงา พ> ศ. 2556.พรรค | ผลการเลือกตั้งนายกองค์การบริหารส่วนจังหวัดพังงา พ> ศ. 2556.พรรค | ผลการเลือกตั้งนายกองค์การบริหารส่วนจังหวัดพังงา พ> ศ. 2556.ผู้สมัคร | ผลการเลือกตั้งนายกองค์การบริหารส่วนจังหวัดพังงา พ> ศ. 2556.คะแนนเสียง | ผลการเลือกตั้งนายกองค์การบริหารส่วนจังหวัดพังงา พ> ศ. 2556.% | ผลการเลือกตั้งนายกองค์การบริหารส่วนจังหวัดพังงา พ> ศ. 2556.± |
| --- | --- | --- | --- | --- | --- |
|  | อิสระ | บำรุง ปิยนามวาณิช (2) | 48,468 | 53.98 | +10.32 |
|  | อิสระ | ฉกาจ พัฒนกิจย์วิบูลย์ (1)* | 41,318 | 46.02 | –0.04 |
| ผลรวม | ผลรวม | ผลรวม | 89,786 | 100.00 | — |

| บัตรดี | บัตรดี | บัตรดี | 89,786 | 87.46 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 8,766 | 8.54 | – |
| บัตรเสีย | บัตรเสีย | บัตรเสีย | 4,108 | 4.00 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 102,660 | 55.30 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 185,665 | 100.00 | — |
: อิสระ รักษาที่นั่ง
การเลือกตั้ง > สตูล

จัดขึ้นในวันที่ 30 มิถุนายน พ.ศ. 2556 เป็นการเลือกตั้งนายกองค์การบริหารส่วนจังหวัดสตูล สืบเนื่องจาก สัมฤทธิ์ เลียงประสิทธิ์ นายกองค์การบริหารส่วนจังหวัดสตูล ได้ลาออกจากตำแหน่งเมื่อวันที่ 10 พฤษภาคม พ.ศ. 2556 โดยมีผู้สมัครทั้งหมดดังนี้
หมายเลข 1 สัมฤทธิ์ เลียงประสิทธิ์ อดีตนายกองค์การบริหารส่วนจังหวัดสตูล สังกัด พรรคประชาธิปัตย์
หมายเลข 2 ซอซีฮีล อิสมาแอล  ลงสมัครในนามกลุ่มสตูลอาเซียน
| ผลการเลือกตั้งนายกองค์การบริหารส่วนจังหวัดสตูล พ> ศ. 2556.พรรค | ผลการเลือกตั้งนายกองค์การบริหารส่วนจังหวัดสตูล พ> ศ. 2556.พรรค | ผลการเลือกตั้งนายกองค์การบริหารส่วนจังหวัดสตูล พ> ศ. 2556.ผู้สมัคร | ผลการเลือกตั้งนายกองค์การบริหารส่วนจังหวัดสตูล พ> ศ. 2556.คะแนนเสียง | ผลการเลือกตั้งนายกองค์การบริหารส่วนจังหวัดสตูล พ> ศ. 2556.% | ผลการเลือกตั้งนายกองค์การบริหารส่วนจังหวัดสตูล พ> ศ. 2556.± |
| --- | --- | --- | --- | --- | --- |
|  | ประชาธิปัตย์   | สัมฤทธิ์ เลียงประสิทธิ์ (1)* | 67,307 | 55.46 | –16.28 |
|  | กลุ่มสตูลอาเซียน | ซอซีฮีล อิสมาแอล (2) | 54,059 | 44.54 | – |
| ผลรวม | ผลรวม | ผลรวม | 121,366 | 100.00 | — |

| บัตรดี | บัตรดี | บัตรดี | 121,366 | 88.78 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 136,700 | 65.40 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 209,006 | 100.00 | — |
: ประชาธิปัตย์   รักษาที่นั่ง
การเลือกตั้ง > สงขลา

จัดขึ้นในวันที่ 4 สิงหาคม พ.ศ. 2556 เป็นการเลือกตั้งนายกองค์การบริหารส่วนจังหวัดสงขลา สืบเนื่องจาก อุทิศ ชูช่วย นายกองค์การบริหารส่วนจังหวัดสงขลา ได้ลาออกจากตำแหน่งเมื่อวันที่ 7 มิถุนายน พ.ศ. 2556 โดยมีผู้สมัครทั้งหมดดังนี้
หมายเลข 1 อุทิศ ชูช่วย อดีตนายกองค์การบริหารส่วนจังหวัดสงขลา ลงสมัครในนามกลุ่มสงขลาพัฒนา
หมายเลข 2 นิพนธ์ บุญญามณี อดีตสมาชิกสภาผู้แทนราษฎรจังหวัดสงขลา สังกัด พรรคประชาธิปัตย์
หมายเลข 3 พิณ คงเอียง
หมายเลข 4 จรัญ อรุณพันธุ์ ลงสมัครในนามกลุ่มสงขลาพอเพียง
| ผลการเลือกตั้งนายกองค์การบริหารส่วนจังหวัดสงขลา พ> ศ. 2556.พรรค | ผลการเลือกตั้งนายกองค์การบริหารส่วนจังหวัดสงขลา พ> ศ. 2556.พรรค | ผลการเลือกตั้งนายกองค์การบริหารส่วนจังหวัดสงขลา พ> ศ. 2556.ผู้สมัคร | ผลการเลือกตั้งนายกองค์การบริหารส่วนจังหวัดสงขลา พ> ศ. 2556.คะแนนเสียง | ผลการเลือกตั้งนายกองค์การบริหารส่วนจังหวัดสงขลา พ> ศ. 2556.% | ผลการเลือกตั้งนายกองค์การบริหารส่วนจังหวัดสงขลา พ> ศ. 2556.± |
| --- | --- | --- | --- | --- | --- |
|  | ประชาธิปัตย์   | นิพนธ์ บุญญามณี (2) | 347,589 | 0.68 | – |
|  | กลุ่มสงขลาพัฒนา | อุทิศ ชูช่วย (1)* | 243,639 | 40.49 | –9.49 |
|  | กลุ่มสงขลาพอเพียง | จรัญ อรุณพันธ์ (4) | 6,343 | 1.05 | – |
|  | อิสระ | พิณ คงเอียง (3) | 4,114 | 0.68 | – |
| ผลรวม | ผลรวม | ผลรวม | 601,685 | 100.00 | — |

| บัตรดี | บัตรดี | บัตรดี | 601,685 | 92.21 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 36,207 | 5.55 | – |
| บัตรเสีย | บัตรเสีย | บัตรเสีย | 14,644 | 2.24 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 652,536 | 66.99 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 974,035 | 100.00 | — |